lv lv fr it lv sl lv es es lv es fr it lv sl es es lv lv en lv en lv en lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv fr it lv sl es fr fi lv lv
Sākumlapa - Latvijas Riepu apsaimniekošanas asociācija - Latvijas Riepu apsaimniekošanas asociācija
Latvijas Riepu apsaimniekošanas asociācija ir nevalstiska organizācija, kura apvieno riepu importētājus, apsaimniekotājus un pārstrādātājus un kuras mērķis ir darboties kā partnerim valstij, lai panāktu atbildīgas riepu importa un apsaimniekošanas sistēmas darbību valstī, kuras rezultātā nolietotās riepas tiktu savāktas un pārstrādātas un no tām iegūtās otrreizējās izejvielas tiktu izmantotas tautsaimniecībā.
no tirgū ievestajām riepām ik gadu netiek savāktas un pārstrādātas
80% no savākto riepu apjoma būtu jāpārstrādā
riepu importa veido pelēkais tirgus
vēsturiskais nolietoto riepu uzkrājums* (pēc 2018. gada VARAM datiem)
Izveidojot sadarbību ar valsts institūcijām, vietēja mēroga un starptautiskiem partneriem, uzlabot normatīvo aktu regulējumu Latvijā.
Radīt un attīstīt ilgtspējīgu riepu apsaimniekošanas sistēmu Latvijā, vienlaikus palielinot arī sabiedrības informētību par šo jautājumu.
Balstoties uz asociācijas biedru kompetenci, veicināt tādu projektu un iniciatīvu ieviešanu, kas vērsti uz caurspīdīgas un efektīvas riepu apsaimniekošanas sistēmas izveidi.
Latvijas Zinātņu akadēmija 2021. gada atzīmējusi LRAA realizēto projektu kā vienu no nozīmīgākiem sasniegumiem Latvijas zinātnē Šajā gadā Latvijas Riepu apsaimniekošanas asociācija un RTU - Rīgas Tehniskā universitāte kopīgi realizētais projekts par nolietotu riepu granulu izmantošanu ceļu būvē ir ierindojies 2. pozīcijā ikgadējā Latvijas Zinātņu akadēmija konkursā par nozīmīgākajiem zinātnes sasniegumiem Latvijā 2021. gadā Lietišķās zinātnes sasniegumu kategorijā.
Riepu pārstrāde – Latvijas potenciāls Baltijas tirgū Sakārtojot likumdošanu un attīstos riepu pārstrādes un bitumena ražošanas nozares, Latvijai ir potenciāls kļūt par šīs nozares līderi Baltijas valstīs. Piedaloties pilotprojektā “Nolietoto riepu gumijas granulu pievienošana bitumena modificēšanā un asfaltbetona ražošanā un eksperimentālā ceļa posma ieklāšana”, redzam iespēju mūsu valstij attīstīt ar gumiju modificētā bitumena ražošanu, veidot to kā Latvijas biznesa nišu, kas ļautu aptvert ne vien Latvijas, bet arī Baltijas ceļu būvi.
Viena pārstrādātā auto riepa līdzvērtīga 5 – 7m2 jaunā ceļa seguma: satiksmei atklāts pirmais eksperimentālais ceļa posms Latvijā Piektdien, 17. septembrī, Jelgavas novada Vilces pagastā tika atklāts 350 metru garš ceļa posms, ko intensīvi izmanto smagās automašīnas, ar jaunu eksperimentālu ceļa pārklājumu – kur bitumena modificēšanā izmantotas no nolietotām riepām izgatavotas gumijas granulas. Rīgas Tehniskās universitātes (RTU) zinātnieki prognozē, ka šāds ceļa segums kalpos 2 līdz 5 gadus ilgāk, nekā asfaltbetons, kur izmanto nemodificētu bitumenu. Gumijas granulas, kā bitumena modifikators, ir konkurētspējīgs ar pašlaik izmantoto SBS (stirols-butadiēns-stirols), kā arī jaunā tipa asfaltbetons būs noturīgāks pret noguruma plaisu un risu veidošanos un ir atbilstošāks Latvijas laikapstākļiem.
Ceļa posmā Jelgavas novadā ieklāj inovatīvu asfaltbetonu, kura ražošanā izmantotas nolietotas auto riepas Jelgavas novada Vilces pagastā uz ceļa, ko intensīvi izmanto smagās automašīnas, eksperimentāli tiks ieklāts asfaltbetona segums, kura sastāvā izmantots inovatīvs risinājums bitumena saistvielas modificēšanai ar gumijas granulām no nolietotām automašīnu riepām. Inovatīvo ceļa seguma recepti izstrādājuši Rīgas Tehniskās universitātes (RTU) zinātnieki, un laboratoriskos testos tas uzrāda ievērojamu noturību pret noguruma plaisu un risu veidošanos.
Latvijā pēta iespējas asfalta segumos iestrādāt nolietotas riepas, veicinot aprites ekonomikas attīstību valstī Diskusijā “Aprites ekonomikas nākotne Latvijā: Ilgtspējīga un inovatīva pieeja ceļu būvei”, kas norisinājās šā gada 26. maijā, iesaistoties gan Latvijas, gan ārvalstu zinātniekiem, uzņēmējiem – ceļu būvētājiem – un arī valsts atbildīgajām iestādēm un politikas veidotājiem, Rīgas Tehniskās universitātes (RTU) zinātnieki uzsvēra, ka ar gumiju modificētā bitumena izmantošana Latvijas ceļu būvē ļaus sasniegt divus mērķus: pazemināt ceļu būves izmaksas un nodrošinās labāku ceļu kvalitāti. Tomēr galvenais jautājums, kas radās diskusijas laikā – kāds ceļš būtu jāiet Latvijai: vai gumijas izmatošana ceļu būvē ir jautājums par tās utilizāciju, uzturot zaļo kurus, vai tomēr mēs spējam radīt inovatīvu produktu ar pievienoto vērtību.
Latvijas ceļu būvē drīzumā varētu izmantot pārstrādātu gumiju Nebūs pārspīlēts sakot, ka nākot pavasarim, par vienu no būtiskākajiem jautājumiem Latvijas sabiedrības, taču lielākoties autovadītāju dienaskārtībā, kļūst ceļu kvalitāte. Debates par to, kāpēc Latvijas ceļi ir tik slikti, ir dažādas un arī risinājumi ir visdažādākie. Visbiežāk kā iemesli tiek minēti izmantojamā asfalta kvalitāte, tā piemērotība Latvijas laika apstākļiem, darba veikšanas kvalitāte utt. Risinājumi laika gaitā arī ir bijuši dažādi, tomēr efektivitāti ir pierādījis risinājums, kad bitumenam, kurš kalpo par līmi šķembu salīmēšanai asfaltbetonā, pievieno piedevas ar izteikti elastīgam īpašībām jeb veic bitumena modifikāciju.
Latvijā uzsāk ar gumijas granulām modificēta bitumena receptes izstrādi Latvijas Riepu apsaimniekošanas asociācija (LRAA), uzvarot Latvijas Vides aizsardzības fonda administrācijas iepirkumā, uzsākusi pilotprojekta “Nolietoto riepu gumijas granulu pievienošana bitumena modificēšanā un asfaltbetona ražošanā un eksperimentālā ceļa posma ieklāšana” realizēšanu.
Jauns e-rīks par vides prasībām autoservisu darbībā – www.mansautoserviss.lv Kā iegūt nepieciešamo vides atļauju jaunai autotransportlīdzekļu remontdarbnīcai (autoservisam)? Kādas vides prasības jāievēro autoservisa darbībā? Kāda uzskaite jāveic par izmantotajiem resursiem un autoservisa radīto piesārņojumu? Kādas atskaites jāiesniedz? Atbildes uz šiem jautājumiem tagad vienkopus iespējams rast www.mansautoserviss.lv!
Visā Latvijā tiks īstenota izglītojoša kampaņa par vides prasībām autotransportlīdzekļu remontdarbnīcās Valsts vides dienests (VVD) sadarbībā ar Latvijas Riepu apsaimniekošanas asociāciju (LRAA) uzsāk izglītojošu kampaņu par vides prasībām autotransportlīdzekļu remontdarbnīcās.
Valsts vides dienests sāk autoservisa jomas uzņēmēju informēšanu un izglītošanu par atkritumu apsaimniekošanas prasībām Valsts vides dienests (VVD) sadarbībā ar Latvijas Riepu apsaimniekošanas asociāciju (LRAA) ir paredzējis kompleksu pasākumu kampaņu, lai informētu autoservisa uzņēmumus par vides aizsardzības prasībām un nepieciešamajām atļaujām to darbībai.
Riepu ugunsgrēks Grāpju pussalā atklāj nepieciešamību ieviest stingrāku uzraudzību riepu apsaimniekošanas tirgū Pirms dažām dienām plašsaziņas līdzekļi ziņoja par kārtējo nelegālo riepu izgāztuvi, šoreiz Austuves ielā, Grāpju pussalā, pie pašas Daugavas, kur degušas riepas, nodarot kaitējumu videi. Šis ir viens no vairākiem gadījumiem gada laikā, kad Latvijā deg liels daudzums šo bīstamo atkritumu, LRAA ieskatā ir pierādījums nepieciešamībai ieviest stingrāku riepu apsaimniekošanas uzraudzību un iesaistītajām pusēm rīkoties saskaņoti, panākot sistēmiskus uzlabojumus ilgtermiņā.
LRAA aicina atbildīgos dienestus izvērtēt uzņēmuma “Eko Recycling” spēju nodrošināt iecerēto nolietoto riepu pārstrādi Rīgā 3. jūnijā LRAA nosūtīja oficiālas vēstules VARAM, VVD un Latvijas Republikas Saeimas frakcijām un deputātiem, aicinot atbildīgos dienestus informēt sabiedrību par SIA “Eko Recycling” veiktajām aktivitātēm riepu savākšanas, apstrādes un tālākas eksportēšanas jomā, ņemot vērā uzņēmuma īpašnieka iepriekšējo negatīvo pieredzi atkritumu apsaimniekošanas nozarē, kā arī acīmredzamas neatbilstības uzņēmuma izteikumos un reālajā darbībā.
„Eco Baltia vide” atbrīvojusi Rumbulas lidlauka teritoriju no nelegāli atstātajām riepām Šā gada aprīlī Rīgas Austrumu izpilddirekcija informēja Latvijas Riepu apsaimniekošanas asociāciju (LRAA) par vairāk nekā 1000 nelegāli atstātajām riepām Rumbulas lidlauka teritorijā. LRAA biedrs SIA „Eco Baltia vide” 24. aprīlī atbrīvoja teritoriju no apjomīgā nolietoto riepu daudzuma.
Par nolietoto riepu nodošanu patērētājiem nebūtu jāmaksā divreiz Beidzoties ziemas riepu sezonai, Latvijas Riepu apsaimniekošanas asociācija (LRAA) jaunu riepu iegādei aicina izvēlēties tirdzniecības vietas, kurās izvietota atpazīstamības zīme “Riepa ar rītdienu”.
Finanšu garantija atkritumu apsaimniekošanas uzņēmumiem – solis riepu nozares sakārtošanas virzienā Šī gada sākumā pieņemtie Ministru kabineta noteikumi par finanšu nodrošinājuma piemērošanas kārtību atkritumu apsaimniekošanas uzņēmumiem palīdzēs sakārtot riepu apsaimniekošanas nozari Latvijā. Šī nauda kalpos kā reāls atbalsts valstij piesārņojuma seku likvidēšanas gadījumā, kā arī mazinās negodprātīgu komersantu iespējas darboties tirgū, pārliecināta Latvijas Riepu apsaimniekošanas asociācijas (LRAA) vadītāja Tīna Lūse.
LRAA paraksta sadarbības memorandu ar VID Ceturtdien, 19. decembrī Latvijas Riepu apsaimniekošanas asociācija (LRAA) parakstīja sadarbības memorandu ar Valsts ieņēmumu dienestu.
Latvijas Riepu apsaimniekošanas asociācijai pievienojas gumijas drošības segumu ražotājs “RUBRIG” Decembra sākumā Latvijas Riepu apsaimniekošanas asociācijai pievienojās jauns biedrs – gumijas drošības segumu ražotājs SIA “RUBRIG”. Asociācijā uzņēmumu pārstāvēs tā valdes priekšsēdētājs Dainis Bonda.
Princips “nauda seko riepai” nestrādā Lai gan likumā ir skaidri atrunāts, kā tiek īstenots princips “nauda seko riepai”, redzam, ka praksē tas nestrādā nepietiekamas kontroles un atsevišķu komersantu negodprātīgas rīcības dēļ.
Tīna Lūse: Gerharda pēcteča uzdevums riepu apsaimniekošanā Gadu pēc tam, kad plašāka sabiedrība uzzināja par milzu riepu kalniem Čiekurkalnā, daudz kas ir paveikts situācijas uzlabošanā. Normatīvo aktu bāzē ir veikti uzlabojumi, bet galvenais izaicinājums ir panākt reālu kontroli un likumu pildīšanu. Nozares sakārtošanā aktīvi iesaistās arī pati industrija, piedāvājot iniciatīvu, kam ir jāveicina domāšanas maiņa importētāju un apsaimniekotāju vidū.
Par atpazīstamības zīmi “Riepa ar rītdienu” Atpazīstamības zīme “Riepa ar rītdienu!” ir Latvijas Riepu apsaimniekošanas asociācijas biedru radīta sociālā iniciatīva un vienlaikus arī informatīva norāde pircējiem, ka importētājs vai tirgotājs ir noslēdzis līgumu ar apsaimniekotāju par atbildīgu un videi draudzīgu riepas savākšanu un pārstrādi.
Latvijas Riepu apsaimniekošanas asociācija
Maskavas iela 240-3, Rīga, LV-1063
Ⓒ Latvijas Riepu apsaimniekošanas asociācija, 2022